**ประชาคมอาเซียนช่วยพัฒนาประเทศอย่างไร**

อาเซียนเปิดเกิดมิติริเริ่มฝัน เสริมสร้างสรรค์ร่วมมือกันปั้นเป็นผล

สิบประเทศเขตแคว้นแดนผู้คน ประชาชนแน่นแฟ้นดั่งแผ่นทอง

วิสัยทัศน์ เป็นหนึ่ง พึงประจักษ์ อัตลักษณ์ เป็นหนึ่ง พึงประสาน

ประชาคม เป็นหนึ่ง ซึ้งดวงมาลย์ มโหฬาร คู่ฟ้า อาคเนย์

สมาคมประชาชาติแห่งเอเชียตะวันออกเฉียงใต้ หรือภาษาอังกฤษใช้คำว่า Association of Southeast Asian Nation หรือ ทุกคนรู้จักกันดีในนามของ อาเซียน ก่อตั้งขึ้นเมื่อวันที่ 8 สิงหาคม 2510 เพื่อส่งเสริมความร่วมมือทางด้านการเมือง เศรษฐกิจ และสังคม ของภูมิภาคเอเชียตะวันออกเฉียงใต้ โดยมีประเทศสมาชิกทั้งหมด 10 ประเทศ ประกอบด้วย ไทย ลาว กัมพูชา เวียดนาม เมียนมาร์ สิงคโปร์ มาเลเซีย อินโดนีเซีย ฟิลิปปินส์ และ บรูไนดารุส-ซาราม มีความจำเป็นที่จะต้องรวมตัวกันเพื่อเพิ่มอำนาจต่อรองและขีดความสามรถทางการแข่งขันกับประเทศในภูมิภาคใกล้เคียง และในเวทีระหว่างประเทศ เพื่อความเข้มแข็ง เหนียวแน่น และมั่นคง จึงประกาศให้มีความร่วมมือในอาเซียนซึ่งกำหนดให้มีการสร้างประชาคมอาเซียนที่ประกอบด้วย 3 เสาหลัก อันได้แก่ เสาที่ 1 ด้านการเมืองและความมมั่นคง (ASEAN Political and Security Community - APSC) มุ่งให้ประเทศกลุ่มสมาชิกอยู่ร่วมกันอย่างสันติสุข

 เสาที่ 2 ด้านเศรษฐกิจ (ASEAN Economic Community - AEC) มุ่งเน้นให้เกิดการรวมตัวกันทางเศรษฐกิจ

และเสาสุดท้าย เสาที่ 3 ด้านสังคมและวัฒนธรรม(ASEAN Socio - Cultural Community - ASCC) มุ่งหวังให้ประชากรอาเซียนมีสภาพความเป็นอยู่ที่ดี มีความมั่นคงทางสังคม

 ประชาคมอาเซียนที่จะถือกำเนิดในปี 2558 นี้ ซึ่งแน่นอนว่าประชาคมอาเซียนจะช่วยพัฒนาตลอดถึงให้ความช่วยเหลือแก่ประเทศสมาชิกอาเซียนในด้านต่างๆ อย่างทั่วถึงและเท่าเทียมกัน ซึ่งประกอบด้วย 7 ประการ ดังนี้

ประการแรก. ส่งเสริมความร่วมมือและความช่วยเหลือซึ่งกันและกันในทางเศรษฐกิจ สังคม วัฒนธรรม เทคโนโลยี วิทยาศาสตร์ และการบริหาร

 ประการที่ 2.  ส่งเสริมสันติภาพและความมั่นคงส่วนภูมิภาค

ประการที่  3.  เสริมสร้างความเจริญรุ่งเรืองทางเศรษฐกิจพัฒนาการทางวัฒนธรรมในภูมิภาค

ประการที่ 4.  ส่งเสริมให้ประชาชนในอาเซียนมีความเป็นอยู่และคุณภาพชีวิตที่ดี

ประการที่  5. ให้ความช่วยเหลือซึ่งกันและกัน ในรูปของการฝึกอบรมและการวิจัย และส่งเสริมการศึกษาด้านเอเชียตะวันออกเฉียงใต้

ประการที่  6. เพิ่มประสิทธิภาพของการเกษตรและอุตสาหกรรม การขยายการค้า ตลอดจนการปรับปรุงการขนส่งและการคมนาคม

และประการสุดท้ายประการที่  7. เสริมสร้างความร่วมมืออาเซียนกับประเทศภายนอก องค์การ ความร่วมมือแห่งภูมิภาคอื่นๆ  และองค์การระหว่างประเทศ

จริงอยู่ ประชาคมอาเซียนจะยังผลทั้งด้านบวกและลบต่อประเทศสมาชิกทั้ง 10 ประเทศ แต่ทั้งนี้ทั้งนั้นขึ้นอยู่ประชาชนพลเมืองในแต่ละประเทศจะเตรียมพร้อมหรือจะเตรียมตัวอย่างไรในการเข้าสู่ ประชาคมอาเซียนที่จะมาถึงในเร็ววันนี้

พันธมิตร สิบประเทศ วิเศษศักดิ์          จิตพร้อมพักตร์ ร่วมรัก สมัครสมาน

สร้างสังคม ให้สุขสม อุดมการณ์                ปฏิญาณ ร่วมปั้นเสก เอกอนันต์

ต่างชาติเชื้อ ต่างภาษา ต่างหน้าที่        ประเพณี หลากหลาย หมายสร้างสรรค์

ต่างวิถี ต่างชีวิต คิดต่างกัน                      แต่ใจนั้น ผูกพันรัก สามัคคี

ทั้งพุทธ คริสต์ อิสลาม ทั่วคามเขต       สิบประเทศ ร่วมใจพรรค สร้างศักดิ์ศรี

เศรษฐกิจ ก้าวหน้า ทั่วธานี                     เป็นน้องพี่ เคียงคู่ อยู่ชั่วกาล

............................................................................